GEMA JUMAT, 4 MEI 2018
Oleh : Nurjannah Usman
Ranup silaseh meugah di Aceh
Pue lom Pulo Weh di Sabang pih na
Haba tasambong sang ta peujadeh
Meubek na bengeh rakan yang baca
Malam that supot buleun hana deuh
Adak ta jingeuk padek tan cahya
Jinoe prohaba wahe eu wareh
Ureung meupakee na yang meudawa
Wahe eu rakan yang hate peudeh
Meu bek peujaeh peutimang haba
Yang hate mumang bek tapeu leubeh
Aleh pue aleh tanyoe meu senda
Dum le takalon haba duem lubeh
Didalam medsos atawa nyata
Ureueng meu pake dawa peu jadeh
Bak warong kupi kadang hai mawa
Meupake karue geu adu aleh
Kadang apa Yeh bak pajoe bada
Ka geumeudawa caleg yang lubeh
Payah tiek aleh jaroe bak dada
Na nyang meupake gara peng receh
Han sep tan lubeh ka kureung teuma
Wate tapikee hate teu peudeh
Sang-sang uroe jeh aman leumpah na
Jinoe geutanyoe that bagah beungeh
Kadang meusenda kajet keudawa
Syaitan digoda tanyoe han jiweh
Yang penteng jadeh karue beu subra
Allahu Rabbi donya rap reuloh
Rata jeut sagoe karue meu jeumba
Na nyang beh nyawong istri peu abeh
Tan jituri le salah ngoen bena
Yang penteng nafsu ijih beu asee
Walau peuabeh korban keluarga
Ulee jih ka kreuh ka tutop hatee
Tan jidengoe le haba yang beuna
Meumada ‘oh noe wahe eu wareh
Haba ka abeh keu suai subra
Yang peunteng Gema taba sajan eh
Baca beu abeh walau ka jula
Neuhen, 03 Mei 2018
ind_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn lim_Latn